Madhara ya uchafuzi wa mazingira

Kuchafua mazingira ni pale mtu au watu wanapotupa takataka au kuharibu mazingira katika njia tofauti tofauti. Binadamu wamekuwa viumbe vya ajabu sana,  wameshindwa kutunza mazingira yao wenyewe. Kuna matatizo mengi sana na madhara yanayoletwa na uchafuzi wa mazingira. Hii ni kwa sababu binadamu amekataa kata kata kuzingitia sheria za kutunza mazingira yake, kwa hivyo ugonjwa kama kipindupindu unaibuku.

Kutupa takataka ovyo ovyo unakuza ungojwa huu ambao hufanya baadhi ya watu wanaogonjeka kupoteza maisha yao. 

Tumekosa maadili kabisa, tunamwaga maji taka kila mahali, maji hayo yanakindika kila kona ya mji.Katika maji hayo tunawapata konokono ambao husababisha ugonjwa wa kichocho. Utawapata watoto wadogo ambao ni viongozi wa kesho, wakichezea maji taka  hayo na tena kwa furaha ilioje, ukistaajabu ya musaa utaona ya firauni. Ashakum sio matusi kwani sisi punguani hatuoni madhara.
Viwanda vinavyozalisha kemikali na magari, hutoa moshi ambao huchafua hewa. Vipi tutaweza kuishi katika ulimwengu huu, ambayo Muumba ametupa bila hewa safi?

Kemikali zinazotoka mashambani huteremka moja kwa moja hadi kwenye vyanzo vya maji na kudhuru wanyama wanaoishi majini.

Kutakuwa na madhara mengine mengi kuliko zenye tukonazo tusipokata shauri na kutunza mazingira yetu. Wadudu hatari kama funza, chawa, kunguni, tutawakaribisha katika mazingira yetu tukiendelea na uchafuzi wa mazingira. Wadudu hawa watatufyonza damu na kutuachia magonjwa hatari kama malale, tutakosa amani kabisa. Uchumi wa taifa utashuka na kushuka kabisa.  

Mazingira duni yatapelekea tukose fedha za kigeni. Nani anaweza kutembelea au kuzuru nchi yenye mazingira machafu?  Hakuna.
Kwa hivyo tutapoteza bahati nyingi sana.

Pia mbinu mbaya za kilimo zimesababisha mmomonyoko wa udongo ambao umechangia pakubwa katika ukosefu wa rutuba katika udongo. Mmomonyoko wa udongo ukiendelea kwa kasi tutaangamia kwa janga la njaa.

Uchimbaji wa madini, pale wanapomaliza haja zao huwa wanaacha mashimo wazi ambayo huwa hatari na huleta madhara na kumpelekea mtu kupata majeraha au kupiga teke dunia. Mbu hupata makao katika mashimo haya yanapojaa maji wakati wa msimu wa mvua. Mbu huleta ugonjwa wa malaria ambao kila mwaka unaua watu milioni moja hadi tatu, asilimia themanini  ikiwa ni watoto chini ya umri wa miaka tano.

Serikali imejaribu sana kutuelimisha, lakini hatusikii la mwadhini wala la mteka maji mskitini. Waliopo duniani ni idadi kubwa sana kuliko wale tuliobakia hospitali .Katika uchafuzi wa mazingira yetu ni nani wa kulaumiwa, mimi au wewe?